Rikunarita-ORG/Wikinium huggingface dataset:
# Indonesian (lingua)

| **Indonesian** Bahasa Indonesia |
| --- |
| **Parlada en:** | Indonesia |
| **Area:** |  |
| **Tota parlores:** | 43 milion |
| **Familia:** | Linguas austronesian |
| State ofisial |
| **Lingua ofisial de:** | Indonesia |
| **Regulada par:** | Badan Pengembangan dan Pembinaan Bahasa |
| Sifras |
| **ISO 639-1:** | id |
| **ISO 639-2:** | ind |
| **ISO 639-3:** |  |
| **SIL:** |  |
| Mapa |
|  La areas do indonesian es parlada |
| Vide ance: Lingua – Lista de linguas |

La lingua indonesian (**bahasa indonesian**) es la lingua ofisial en Indonesia. Indonesian es un dialeto normida de melaiu, ofisial definida con la declara de autonomia de Indonesia en 1945, e la du linguas resta multe simil. Oji plu ca 200 milion persones parla Indonesian.

## Esemplos

| Lingua Franca Nova | Bahasa Indonesia |
| --- | --- |
| *Bon dia* | Selamat siang |
| *Alo* | Halo |
| *Como es tu?* | Apa kabar? |
| *Bon, e tu?* | Baik, dan engkau? |
| *No mal* | Tidak buruk |
| *Cual es tua nom?* | Siapa namamu? |
| *Mea nom es Maria* | Nama saya Maria |
| *Tu gusta un tas de cafe?* | Apakah kamu menginginkan secangkir kopi? |
| *Si, per favore* | Ya, boleh |
| *Grasias!* | Terima kasih! |
| *Per no cosa* | No problem |
| *Joia!* | Marilah kita bersulang! |
| *Tu es vera bela* | Kamu sungguh cantik |
| *Pardona?* | Maaf? |
| *Me ama tu* | Saya cinta padamu |
| *Me debe vade aora* | Saya harus pergi sekarang |
| *Asta la ora?* | Sampai berjumpa? |
| *Adio* | Selamat tinggal |
| *Bon sera* | Selaamt malam |
| *Bon fortuna* | Semoga sukses |
# Seniorisme

**Seniorisme** ia es un elemento esensal de la sosia feudal. Lo ia es la prinsipe organizante de la economia campanial cual ia orijina en la sistem de casas campanian roman de la Impero Roman tarda, e ia es praticada comun en Europa ueste e alga partes de Europa sentral en la eda medieval. Lo ia es lenta cambiada con la ariva de la economia de mercato fundida en mone e formas nova de contrata cultival.
# Rio Volga

Un mapa de la rio Volga e sua basin
La Volga a Ulianovsc, Rusia
Un depinta par Ilia Efimovitx Repin, sirca 1870, de la barcasores sur la Volga
La **rio Volga** es la rio la plu longo en Europa. Lo es ance la rio con la basin la plu grande en Europa. La rio flue tra Rusia sentral e a la mar Caspio. Des-un de la dudes sites la plu grande de Rusia, incluinte la capital Moscva, es locada en la basin de la Volga. Alga de la lagos de reserva la plu grande es locada longa la Volga. Lo es comun videda como la rio nasional de Rusia. Lo ave un sinifia simbolin en la cultur, e es comun refereda como *Волга-матушка* (Volga-Matuxca - "Madre Volga").

La area basa de la Volga es comun crededa como la cuna de la cultur protoindoeuropean. Plu tarde, lo ia es colonida par la hunes e otra popla turcica en la milenio prima ec, recambiante la scitas. La scrivor antica Ptolemeo de Alexandria ia nota la Volga basa en sua Jeografia. El ia nomi lo la *Rha*, cual ia es la nom scitan per la rio. Ptolemeo ia crede ce la rio Don e la Volga ia comparte la mesma ramo alta, desendente de la "montes Hiperborean".

A pos, la basin de la rio ia ave un rol importante en la moves de poplas de Asia a Europa. Un grupo potiosa de la balgarsces de la Volga ia flori do la rio Cama junta la Volga, cuando la hazares ia controla la partes plu basa. Sites a la Volga como Atil, Sacsin, e Sarai ia es entre la sites la plu grande de la mundo medieval. La rio ia servi un via importante de comersia, juntante Scandinavia, Rus, e Balgaria de Volga con Hazaria e Persia.

La hazares ia es recambiada par la ciptxaces, cimeces, e mongoles, ci ia fundi la Hania Oro en la partes basa de la Volga. Plu tarde, la impero ia divide entre la Hania de Cazan e la Hania de Astrahan, ambos concistada par la rusces en la Geras Rusce-Cazan en la sentenio 16. La emosia profonda de la popla rusce per la Volga es mostrada en la cultur e leteratur nasional, comensante de la Saga de la Batalia de Igor de la sentenio 12. La *Эй, ухнем!* (Ey, ukhnem!, "io, trae!"), conoseda en otra paises como la "Canta de la barcasores"
# Linguas coisan

Mapa con la linguas coisan en jala.
La familia de **linguas coisan** conteni sirca 30 linguas con sirca 100 000 parlores, incluinte la popla orijinal de Namibia e Africa Sude. La ramos de esta familia es aora considerada como familias autonom, car lo no ia es mostrada ce los es relatada seguente la metodo comparativa normal. La cualia major cual lia los es la usa de clicas en sua fonolojia, cual pote es un cualia areal e no de relata.

Hadza - sirca 800 parlores en Tanzania (no relata jenetical con la otras)

Sandaue (Sandawe) - sirca 40,000 parlores en Tanzania (*posible* relatada a la linguas coe)

Coe (Khoe) - sirca 250,000 parlores en Namibia, Botsuana, Sudafrica, e Zimbabue

Tu (Tuu) - sirca 2500 parlores en Botsuana e Sudafrica; la plu de dialetos es estinguida o vera menasada (*alga* similes a la linguas cxa)

Cha (Kx'a) - sirca 15,000 parlores en Botsuana; menasada (esta familia inclui la lingua famosa cung (!Kung), cual ave la cuantia de clicas la plu grande)
# Lega de Nasiones

La mapa mundal anacrona ce mostra la nasiones membral de la Lega tra la sua istoria de 26 anios
La **Lega de Nasiones** (Frances: Société des Nations  [sɔsjete de nɑsjɔ̃], Engles: League of Nations [li:g əv 'neɪ.ʃənz]) ia es la organiza intergovernal prima de cual la sua mison xef ia es manteni la pas mundal. Ia es creada la 10 janero 1920 par la Confere de Pas de Paris ce ia fini la Gera Mundal Un. La organiza xef ia sesa la sua operas la 20 april 1946 cuando multe de la sua composantes ia es relocada en la Nasiones Unida nova.
# Nadine Gordimer

Nadine Gordimer (2010)
**Nadine Gordimer** (1923–2014) es un noveliste de Africa Sude ci provoca par sua scrives coleria contra rasisme e sensura political. El ia gania la Premio Nobel per leteratur en 1991.

Gordimer ia nase en Springs, Africa Sude. Sua colie major prima de naras – "La Vose Suave de la Serpente" (1952) – ia es segueda par obras diversa cual esamina la tensa entre poplas blanca e nonblanca, vivente su apartait, la sistem de separa rijida de la rasas cual ia esiste en la pasada en Africa Sude.

En sua libros, Gordimer mostra compatiosa la vive de nonblancas, en cuando el descrive la sentis turbosa de blancas libraliste ci vive su un sistem cual los regarda como erante.

Sua novela "La Conserviste" (1974) ia gania en 1974 la Premio Booker. Alga otra novelas es "Fia de la burger" (1979), "Popla de julio" (1981), "Nara de mea fio" (1990), "Nun ta acompania me" (1994), sur la avenis en Africa Sude, e consernante un fem xercante autocomprende par sua fida a promoves political.

"Scrive e es" (1995) es un colie de contemplas.
# Cazacstan

|  |
| --- |
| **Cazacstan** |
|  |  |
|  |
| **Informa jeneral** |
| Capital: |  |
| Lingua ofisial: |  |
| **Dirije** |
| Governa: |  |
| - Xef de stato: | Kassym-Jomart Tokayev |
| - Xef de governa: | Askar Mamin |
| **Otras** |
| Area: | km² |
| Popla: |  |
| Densia: |  |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Cazacstan** es un pais en continete Asia. La area es sirca 2,717,300 cilometres cuadrida. La cuantia de abitores, en la anio 2007, ia es sirca 15,284,929 persones. La site capital es Astana. La linguas major es cazac e rusce.
# Tibet

La area jala es la Area Autonom de Tibet (un area ofisial de Xina). La area verde es ance costumal un parte de Tibet.

**Tibet** es un pais sur la plano de Asia sentral. Oji, lo es un parte de Xina e covre sirca 2,4 milion cilometres cuadrida, cuasi un cuatri de la teritorio de Xina. Lo es la abita orijinal de la popla tibetan e alga otra etnicos, incluinte la monpa, la quiang e la lhoba, e es oji abitada ance par cuantias notable de hanes e huis. Lo es la parte de la mundo la plu alta, con un altia promedia de 4900 metres. Sua punto la plu alta es Sagarmata (Monte Everest); con un altia de 8848 metres supra la nivel de mar, lo es la monte la plu alta sur la Tera.

Tibetanes nomi sua pais **Bod** (བོད་), pronunsiada [pʰøʔ] en la dialeto de Lhasa, la capital. Esta nom es atestada en la jeografia de Ptolemeo como βαται (batai). La nom Tibet veni de la nom arabia Tubbat, cual veni de la turces Töbäd, sinifiante "la altas." La nom xines es 西藏 (Xīzàng).

On ave nonacorda sur la autonomia de Tibet. Tibetanes, con multe otras sirca la mundo, crede ce Tibet debe es un nasion autonom. Ma Xina comuniste crede ce Tibet es un parte de Xina, e esta es la realia a esta tempo.

Tibet es conoseda per sua spesie de budisme nomida vajrayana o "la via de la diamante". La xef de esta relijio es la Dalai Lama. La Dalai Lama oji es numero 14, Tenzin Gyatso, ci es un refujada en India. El ia gania la Premio Nobel de Pas en 1989.

La economia de Tibet es dominada par cultiva per susiste, ma turisme ia deveni un industria cresente en desenios resente. La relijio dominante en Tibet es vajrayana, ma Tibet ave ance bön, cual es simil a vajrayana, e minorias de muslimes e cristianes. Vajrayana es un influe xef sur la arte, musica e festas de la rejion. Arciteta tibetan mostra influes xines e indian. Comedas major en Tibet es orzo rostada, carne de iac, e te con bur.
# Papua Gine Nova

|  |
| --- |
| **Stato Autonom de Papua e Gine Nova *Independen Stet bilong Papua Niugini* *State of Papua New Guinea |
|  |  |
|  |
| **Informa jeneral** |
| Capital: | Port Moresby |
| Lingua ofisial: | Engles, Hiri Motu e pisin |
| **Dirije** |
| Governa: | Monarcia constitual parlamental unida |
| - Xef de stato: | Rea Elizabeth 2 |
| - Xef de governa: | Governor jeneral Bob Dadae |
| **Otras** |
| Area: | 462,840 km² |
| Popla: | 7 059 653 |
| Densia: | 15 |
| PIB: | $28.022 bilion |
| Mone: |  |
| Zona de ora: | AEST (UTC+10, +11) |
| Numero de telefon: | +675 |
| Interede: | .pg |
|  |

**Papua Gine Nova**  (Pisin: *Papua Niugini*, ofisial la **Stato Autonom de Papua Gine Nova**) es un pais cual ocupa la dui este de la isola Gine Nova e sua isolas visina en Melanesia, un rejion de la Mar Pasifica sude-ueste, a norde de Australia. Sua capital, locada a sua costa sude-este, es Port Moresby. La area es sirca 462,840 cilometres cuadrida. La dui ueste de Gine Nova formi la provinses indonesian Papua e Papua Ueste.

A la nivel nasional, pos es renada par tre potias esterna de pos 1884, Papua Gine Nova ia institui sua autonomia en 1975. Esta ia segue cuasi 60 anios de dirije australian, cual ia comensa en la Gera Mundal Prima. Lo ia deveni un rena autonom de la Comunia de Nasiones en 1975, con Rea Elizabeth 2 como sua xef de stato.

Papua Gine Nova es un de la paises la plu cultural diversa en la mundo. La pais conteni 852 linguas conoseda, de cual 12 ave aora no parlores vivente conoseda. (Sola la pais Vanuatu es plu densa con linguas.) Pijin melanesia (pisin) es la lingua franca. La plu de la popla de plu ca 7 milion persones abita en comunias nativa, cual es tan diversa como la linguas.

Lo es ance un de la paises la plu campanial, car sola 18 persentos de sua popla abita en sentros urban. La pais es un de la min esploradas de mundo, cultural e jeografial. On sabe ce lo conteni grupos de poplas noncontatada, e rexercores crede ce multe spesies nondescovreda de plantas e animales esiste en la interna.

La Reserva Monal Internasional clasi Papua Gine Nova como un economia developante. Un crese forte en sua campo de mina e recursos ia fa ce la pais ia deveni la economia ses de la plu rapida cresentes de mundo en 2011. Governas local e nasional discute la posible de recomensa operas en la mina Panguna en la provinse Bougainville, cual es cluida de pos la gera interna en la desenios de 1980 e 1990. Cuasi 40 persentos de la popla ave un vive natural e autosustante sin asede a capital global.

La plu de la abitores vive ancora en grupos sosial tradisional forte, fundida sur cultiva. Sua vives sosial combina relijio tradisional con praticas moderna, incluinte educa prima. Esta sosias e clanes es direta reconoseda par la Constitui de Papua Gine Nova, cual espresa un desira ce "viletas e comunias tradisional resta como unias viable de la sosia de Papua Gine Nova" e proteje sua importa continuante a la vive de la comunias local e nasional.
# Taro

**Taro** es un planta *(Colocasia esculenta*) cual es cultivada prima per la se radis comable, e min comun, per la se folias comable.
Lo es un de la plu vea plantas cultivada. Lo es cultivada a cada parte de la mundo con un clima tropical o sutropical; lo nesesa ce no es jelada.

Taro no pote comeda cual es cru; on debe coce lo ante ce on pote come lo. Ambos la radis e la folias conteni tan multe osalato de calcio (CaC2O4; *calcium oxalate* en engles, *oxalato de calcio* en espaniol) cual es venena. La coce destrui la calsio osalate, afin on pote coce lo con securia.

On crede ce taro ave la lo orijina en la area prosima de Bangladex, de cual lo ia difusa a ueste a Egipte e de alo a sude a Africa e donce, en tempos plu moderna, a la isolas de la Mar de caribe e la Americas. Ance, lo difusa a este a asia sude-este e la isolas de la mar pasifica.

En la isolas Hawai'i, taro (clamada *kalo* en la lingua hawai'i) ia es la come la plu major, usada per fa poi, un comeda fa de radis de taro, coceda e maxada a un pasta acuin.
# Salvador

|  |
| --- |
| **Republica de El Salvador *República de El Salvador |
|  |  |
|  |
| **Informa jeneral** |
| Capital: | San Salvador |
| Lingua ofisial: | Espaniol |
| **Dirije** |
| Governa: | Republica presidental |
| - Xef de stato: | Salvador Sánchez Cerén |
| - Xef de governa: | Óscar Ortiz |
| **Otras** |
| Area: | 21 041 km² |
| Popla: | 6 521 000 |
| Densia: | 309.90 |
| PIB: | US$ 52 884 milion |
| Mone: | USD, Bitcoin |
| Zona de ora: | -6 |
| Numero de telefon: | +503 |
| Interede: | .sv |
|  |

 **Salvador**  es un pais en America Sentral.

La area es sirca 21 040 cilometres cuadrida.

La cuantia de abitores, en la anio 2007, ia es sirca 6 948 073 persones.

La site capital es San Salvador.

La linguas major es espaniol e nuhua.

|  |  |
| --- | --- |
| **Paises de America Sentral** | model |
| Beliz | Costa Rica | Salvador | Guatemala | Onduras | Nicaragua | Panama |
# Linguas paleosibirica

Du persones iucagir
**Linguas paleosibirica** es termas de conveni usada en linguistica per clasi un grupo jeografial de linguas isolida e alga familias peti de linguas parlada en partes de Sibir norde-este e plu este. Los no ave cualce relata linguistica a lunlotra. La sola lia comun es ce los es crededa plu alta ca la linguas plu dominante, spesial la linguas tungusica e (plu tarde) la linguas turcica cual ia move plu norde e este. An plu resente la linguas turcica e tungusica ia es desponeda par rusce.

Cuatro familias peti e linguas isolida es comun videda como paleosibirica:

La linguas txuctxi-camtxatcan, a veses nomida luoravetlan, inclui txuctxi e sua relatas prosima, coriac, coriac, e cerec. Itelman, ance nomida camtxadal, es ance relatada plu distante. Txuctxi, coriac, e alutor es parlada en Ocrug Autonom de Txucotca, e la Crai de Camtxatca par comunias de miles de persones. Cerek es resente estinguida, e itelmen es parlada par min ca 100 persones vea a la costa ueste de la penisola Camtxatca.

 Nivhi es parlada en la basin basa de la rio Amur e en la dui norde de isola Sahalin. Lo ave un leteratur moderne.

La linguas iucagir es parlada en du varias nonintercomprendable - uadul e odul - en Saha (Iakutia). Otra linguas, incluinte huvantsi, parlada plu interna e plu este, es aora estinguida. Alga linguistes vide iucagir como relatada a la linguas uralica.

 Cet es parlada en la basin sentral de la rio Ienisei en Crai de Crasnoiarsc par no plu ca 200 persones. Lo es la resta final de un familia peti, la linguas ieniseian. La lingua diuc es resente estinguida.
# Txavax (lingua)

| **Txavax** Чӑвашла Căvašla Çovaşla |
| --- |
| **Parlada en:** | Rusia |
| **Area:** | Republica Txavax |
| **Tota parlores:** | 1 042 989 |
| **Familia:** | Linguas turcica |
| State ofisial |
| **Lingua ofisial de:** | Republica Txavax |
| **Regulada par:** |  |
| Sifras |
| **ISO 639-1:** | cv |
| **ISO 639-2:** | chv |
| **ISO 639-3:** |  |
| **SIL:** |  |
| Mapa |
|  |
| Vide ance: Lingua – Lista de linguas |

**Txavax** (Чӑвашла) es un de la linguas turcica parlada en Rusia european, xef en la Republica Txavax e areas visina. Lo es la sola membro survivente de la ramo ogurica de la linguas turcica.

Lo es la lingua nativa de la popla txavax e la lingua ofisial de Txavaxia. Lo es parlada par sirca 1,640,000 persones en Rusia e 34,000 en otra paises. 86% de txavaxes e 8% de la popla de otra etnicos vivente en Txavaxia declara ce los parla la lingua en la conta de 2002.

La sistem de scrive per la lingua txavax es fundida sur la alfabeta cirilica, usante tota leteras de la alfabeta rusce, plu cuatro leteras plu: Ӑ, Ӗ, Ҫ e Ӳ.

Txavax es la plu distinguinte de la linguas turcica e no pote es comprendeda par parlores de la otra linguas turcica. Txavax es clasida, con la lingua estinguida balgar, como la sola membro restante de la ramo ogurica de la turcica familia.

Como tota linguas turcica, txavax es un lingua aglutinante. Lo ave multe sufisas ma no prefisas o preposada, estra la prefisa reduplinte, com шурӑ - blanca, шап-шурӑ - blanca de neva. Un parola pote ave multe sufisas, cual pote ance es usada per crea parolas nova, como creante un verbo de un nom, o un nom de un radis verbal. La ordina de parolas es jeneral sujeto-ojeto-verbo.

Nomes txavax pote ave finis cual indica la person de un posesor. Los pote ave ance finis de caso. Un esemplo:

| Caso | Txavax | LFN |
| --- | --- | --- |
| Nominativa | кун | dia, o la dia |
| Posese | кун**ӑн** | de la dia |
| Acusativa/Dativa | кун**а** | a la dia |
| Locativa | кун**та** | en la dia |
| Ablativa | кун**тан** | (a via) de la dia |
| Strumental | кун**па** | con la dia |

Verbos txavax mostra la person e pote es fada negativa o nonpotente/potente. Plu, verbos pote esibi tempo, modo, aspeta; los pote es progresante, nesesada, aoriste, futur, deduinte, presente, pasada, ipotesal, comanda, o desira.

| Txavax | LFN |
| --- | --- |
| кил- | veni |
| кил**ме-** | no veni |
| кил**ейме-** | no capas de veni |
| кил**еймен** | lo pare ce el ia es no capas de veni |
| кил**еймерӗ** | el no ia es capas de veni |
| кил**еймерӗр** | vos ia es no capas de veni |
| кил**еймерӗр-и?** | esce vos ia es no capas de veni? |
# Funsionas trigonometrial

En matematica, la **funsionas trigonometrial** es la funsionas de un angulo. Los relata la angulos de un triangulo con la longia de sua lados. La funsionas trigonometrial es importante en la studia de triangulos e fenomenos periodal modeli, entre multe otra aplicas.
# Sentenio 21

Mir
La **sentenio dudes-un** es la periodo entre la anios 2001 e 2100 de la eda comun. El es la sentenio corente.

## Avenis

## Persones importante

```
George Boere
```

## Inventas, descovres, e introduis

|  |  |
| --- | --- |
| **Sentenios** | model |
| **Milenio du aec**: | Sentenio 20 aec | Sentenio 19 aec | Sentenio 18 aec | Sentenio 17 aec | Sentenio 16 aec | Sentenio 15 aec | Sentenio 14 aec | Sentenio 13 aec | Sentenio 12 aec | Sentenio 11 aec |
| **Milenio prima aec**: | Sentenio 10 aec | Sentenio 9 aec | Sentenio 8 aec | Sentenio 7 aec | Sentenio 6 aec | Sentenio 5 aec | Sentenio 4 aec | Sentenio 3 aec | Sentenio 2 aec | Sentenio 1 aec |
| **Milenio prima ec**: | Sentenio 1 | Sentenio 2 | Sentenio 3 | Sentenio 4 | Sentenio 5 | Sentenio 6 | Sentenio 7 | Sentenio 8 | Sentenio 9 | Sentenio 10 |
| **Milenio du ec**: | Sentenio 11 | Sentenio 12 | Sentenio 13 | Sentenio 14 | Sentenio 15 | Sentenio 16 | Sentenio 17 | Sentenio 18 | Sentenio 19 | Sentenio 20 |
| **Milenio tre ec**: | Sentenio 21 |